《寿仲秉侍郎》
宋代·李流谦

今朝云裾下星汉，明日冰轮十分满。
今朝海实荐蟠桃，明日潮头千丈高。
君才与月争澄爽，君气如潮同浩放。
如何不着廊庙中，不是考槃岩壑样。
十年立朝儿辈惊，前日欲去亲留行。
我虽流落未足恨，世间那有此友生。
跻堂奉觞祝耆耈，仙骨应须饮仙酒。
潮声不断月长圆，岁岁来为主人寿。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。